REPUBLIKA HRVATSKA

OSNOVNA ŠKOLA „IVAN GORAN KOVAČIĆ“

LIŠANE OSTROVIČKE

Klasa: 112-04/23-01/09

Urbroj: 2198-1-25-23-01

Lišane Ostrovičke, 11. rujna 2023.godine

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22), članka 6. Pravilnika o načinu i postupku zapošljavanja u Osnovnoj školi „Ivan Goran Kovačić“ i članka 72. Statuta Osnovne škole „Ivan Goran Kovačić“, Lišane Ostrovičke, ravnateljica škole raspisuje

**NATJEČAJ**

**za prijem radnika na radno mjesto**

1. **Učitelj/ica informatike M/Ž** – neodređenonepuno radno vrijeme – 28 sati tjedno – **1 izvršitelj**

**Uvjeti:**

Za prijam u radni odnos, uz opći uvjet za zasnivanje radnog odnosa sukladno općim propisima o radu, osoba koja zasniva radni odnos u školi mora ispunjavati i posebne uvjete utvrđene člankom 105. Zakona o odgoju i obrazovanju u osnovnoj i srednjoj školi  (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22 ) i uvjete utvrđene Pravilnikom o odgovarajućoj vrsti obrazovanja učitelja i stručnih suradnika u osnovnoj školi(NN 6/19 i 75/20).

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (NN broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22).

Da ne postoje zakonske zapreke za zasnivanje radnog odnosa u školi potrebno je dokazati ispravom nadležnog suda odnosno drugog tijela koje ima uvid u kaznenu evidenciju.

Uz potpisanu prijavu potrebno je priložiti sljedeće dokumente:

* Životopis
* Preslik diplome (dokaz o stupnju i vrsti stečene stručne spreme)
* Preslik domovnice / dokaz o državljanstvu
* U skladu s člankom 106. Zakona o odgoju i obrazovanju u osnovnoj i srednjoj školi Uvjerenje nadležnog suda da se protiv kandidata ne vodi kazneni postupak, ne starije od dana objave natječaja.
* Elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne starije od dana objave natječaja.

Kandidat koji je stekao inozemnu obrazovnu kvalifikaciju dužan je priložiti u izvorniku rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN broj: 158/03., 198/03., 138/06. i 45/11.) te rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji u skladu sa Zakonom o reguliranim profesijama i priznavanju inozemnih stručnih kvalifikacija (NN broj: 82/15, 70/19 i 47/20).

**Napomena :** Dokumentaciju priložiti u preslici (neće se izvršavati povrat iste).

Pravo prednosti prilikom zapošljavanja moguće je ostvariti prema članku 102. Zakona o hrvatskim braniteljima iz Domovinskog rata i članovima njihovih obitelji (NN broj: 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (NN broj 84/21), članku 48.f Zakona o zaštiti vojnih i civilnih invalida rata (NN broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, i 98/19) i članku 9. Zakona o profesionalnoj rehabilitaciji i zapošljavanju osoba s invaliditetom (NN broj: 157/13, 152/14, 39/18 i 32/20).

Kandidat/kinja koji/a ostvaruje pravo prednosti prilikom zapošljavanja prema navedenim propisima ***dužan/a se u prijavi na natječaj pozvati na to pravo*** te, osim dokaza o ispunjavanju traženih uvjeta, priložiti i ***sve zakonom propisane dokaze*** (rješenja, potvrde, uvjerenja i drugo) kojima se dokazuje ostvarivanje tog prava te ostvaruje tu prednost u odnosu na ostale kandidate samo pod jednakim uvjetima.

Popis potrebnih dokaza iz članka 103. Zakona o hrvatskim braniteljima iz Domovinskog rata i članovima njihovih obitelji, radi ostvarivanja prava prednosti prilikom zapošljavanja, dostupni su na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaz o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Nepotpune i nepravodobne prijave neće se razmatrati.

Rok za podnošenje prijava je osam (8) dana od dana oglašavanja na web stranicama i oglasnoj ploči Škole i Hrvatskog zavoda za zapošljavanje.

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti procjeni odnosno testiranju prema odredbama Pravilnika o načinu i postupku zapošljavanja u OŠ „Ivan Goran Kovačić“, Lišane Ostrovičke koji je dostupan na poveznici:

<http://os-igkovacic-lisaneostrovicke.skole.hr/upload/os-igkovacic-lisaneostrovicke/images/static3/644/attachment/Pravilnik_o_nacinu_i_postupku_zaposljavanja.pdf>

Na natječaju ravnopravno mogu sudjelovati osobe oba spola.

Pismene prijave dostaviti poštom na adresu škole: **Osnovna škola „Ivan Goran Kovačić“, Lišane Ostrovičke 220, Lišane Ostrovičke, 23 420 Benkovac, s naznakom – „ZA NATJEČAJ“.**

Sve kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja Povjerenstvo za procjenu i vrednovanje kandidata za zapošljavanje (u nastavku teksta: Povjerenstvo) poziva na vrednovanje u skladu s Pravilnikom o načinu i postupku zapošljavanja u Osnovnoj školi „Ivan Goran Kovačić“, Lišane Ostrovičke, koji je objavljen na mrežnoj stranici Osnovne škole „Ivan Goran Kovačić“, Lišane Ostrovičke, u rubrici „Školski dokumenti“:

<http://os-igkovacic-lisaneostrovicke.skole.hr/upload/os-igkovacic-lisaneostrovicke/images/static3/644/attachment/Pravilnik_o_nacinu_i_postupku_zaposljavanja.pdf>

Povjerenstvo za procjenu i vrednovanje kandidata imenuje ravnatelj Osnovne škole „Ivan Goran Kovačić“, Lišane Ostrovičke. Kandidati su obvezni pristupiti vrednovanju i tada sa sobom moraju imati odgovarajuću identifikacijsku ispravu.

Škola ne obavještava osobu o razlozima zašto se ne smatra kandidatom natječaja.

**Ako kandidat ne pristupi vrednovanju, smatra se da je odustao od prijave na natječaj**.

Vrijeme, mjesto, pravni izvori te sadržaj i način testiranja objaviti će se na web-stranici Osnovne škole „Ivan Goran Kovačić“ : http://os-igkovacic-lisaneostrovicke.skole.hr/natje\_aji

Natječaj je objavljen **dana 11. rujna 2023. godine**, na mrežnoj stranici Osnovne škole Osnovne škole „Ivan Goran Kovačić“, u rubrici pod nazivom „NATJEČAJI“ i na oglasnoj ploči iste, te na mrežnoj stranici i oglasnoj ploči Hrvatskog zavoda za zapošljavanje i **traje do 19. rujna 2023. godine.**

Podnošenjem prijave na natječaj kandidat daje izričitu privolu Osnovnoj školi „Ivan Goran Kovačić“, Lišane Ostrovičke, da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine broj 42/18).

O rezultatima natječaja kandidati će biti obaviješteni putem mrežne stranice Osnovne škole „Ivan Goran Kovačić“, Lišane Ostrovičke, u rubrici pod nazivom „Natječaji“, u roku od 15 dana od dana donošenja odluke o izboru kandidata.

U Lišanima Ostrovičkim, 11. rujna 2023. godine

v.d. Ravnatelja

Nikolina Kraljević, prof.